Photo by Miguel Xuereb .td_uid_2_60e6b66594095_rand.td-a-rec-img{text-align:left}.td_uid_2_60e6b66594095_rand.td-a-rec-img img{margin:0 auto 0 0} Ir-rapport tal-Awditur Ġenerali jpinġi stampa pjuttost sewda tal-postijiet tad-detenzjoni tal-immigranti. L-Awditur Ġenerali Charles Deguara jgħid li l-postijiet huma ffullati, nieqsa mill-manutenzjoni, m'hemmx biżżejjed impjegati jagħtu servizzi lill-immigranti kif ukoll hemm nuqqas ta' żamma ta' informazzjoni. Ir-rapport jgħid li l-pressjoni fuq l-awtoritajiet kompliet hekk kif fl-aħħar sena n-numru ta' applikazzjonijiet kien d-doppju minn tas-sena ta' qabel. Dan ir-rapport ta' verifika evalwa l-effikaċja tal-proċess għall-protezzjoni internazzjonali, speċifikament l-operazzjonijiet u l-eżitu tal-proċessi involuti fil-wasliet u d-detenzjoni tal-immigranti irregolari, is-sitwazzjoni fiċ-ċentri miftuħa, l-ipproċessar tal-applikazzjonijiet minn dak li kien l-Uffiċċju tal- Kummissarju għar-Refuġjati, l-Aġenzija għall- Protezzjoni Internazzjonali, kif ukoll mit-Tribunal tal-Appelli għall-Protezzjoni Internazzjonali. Fl-2019, in-nefqa tal- Gvern fuq protezzjoni internazzjonali laħqet kważi €26 miljun, fejn madwar €2 miljuni kienu ġejjin mill-fondi tal-Unjoni Ewropea. L-influss għoli ta' persuni jfittxu protezzjoni internazzjonali, partikolarment fl-2019, ħalla impatt serju fuq l- andament kollu tal-proċess tal-ażil. F'dan il-kuntest, il-perjodu ta' detenzjoni għall-persuni li waslu Malta b'mod irregolari u li kienu qed ifittxu l-ażil sar iktar diffiċli. Primarjament dan ġara għax iċ-ċentri ta' detenzjoni kienu ffullati u nieqsa mill-manutenzjoni. Is-sitwazzjoni aggravat aktar minħabba li n-numru ta' impjegati ma kienx biżżejjed, kien hemm nuqqas ta' sistemi tal-informatika, kif ukoll nuqqasijiet oħra fiż-żamma tal-informazzjoni. Ċentri miftuħa mmexija mill-Aġenzija għall-Ħarsien tal-Persuni li qed ifittxu l-Ażil (AWAS) kienu mimlija jew kważi mimlija. Minbarra l-iffullar, dawn iċ-ċentri kellhom bżonn aktar impjegati amministrattivi u professjonisti oħra sabiex jipprovdu livell ogħla ta' servizz lir- residenti. Matul l-2019, dak li kien jissejjaħ ir-RefCom, irċieva 4,022 applikazzjoni ġdida. Dan l-ammont kien kważi d-doppju ta' kemm kien hemm fl-2018. Fl-aħħar tal-2019, in-numru totali ta' applikazzjonijiet pendenti għal protezzjoni internazzjonali kien ta' 3,574, fosthom aktar minn 800 kienu mis-snin ta' qabel. Kien hemm ftit każijiet ta' applikazzjonijiet pendenti li kienu jmorru lura għall-2016. Matul l-2019, in-numru ta' appelli pendenti għand dak li kien l-RAB kien ta' 668. Skont il-liġi Maltija, applikanti li ma jingħatawx protezzjoni internazzjonali għandhom jiġu notifikati b'deċiżjoni ta' ritorn segwita b'ordni ta' tneħħija. Madankollu, l-entitajiet Maltin jiffaċċjaw bosta sfidi meta jiġu biex jibagħtu lil dawn il-persuni lura. Fost dawn hemm in- nuqqas tal-awtoritajiet tal-istat li se jilqa' lura lil dawn in-nies biex jipprovdi identifikazzjoni pożittiva u d-dokumentazzjoni rikjesta. Barra minn dan, hemm in-nuqqas ta' rappreżentanza konsulari f'ħafna pajjiżi terzi u n-nuqqas ta' titjiriet diretti. Dan l-Uffiċċju jirrikonoxxi l-isforzi riċenti ta' success mill-awtoritajiet nazzjonali biex jirrilokaw lil dawk li jfittxu l-ażil. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e6b66594347_rand.td-a-rec-img{text-align:left}.td_uid_3_60e6b66594347_rand.td-a-rec-img img{margin:0 auto 0 0}